Abaganda bannange mu Bungereza ne Ireland
Mbalamusizza nnyo era mbebaaza emirimu gyemukola. Abasiinga mumanyi nti kyasalibwawo okutandikawo Olukiiko lw’Abaganda mu Bungereza (okufananako Tabamiruka mu USA) era newalondebwawo akakiiko ‘Constitution Drafting Committee’ okubaga ssemateeka olukiiko luno kwerunatambulira.
Munajjukira nti ebbago erisooka lyabagibwa era neriweerezebwa e Mengo. Katikkiro wa Buganda yakwasa Ssabawolereza wa Buganda ebbago lino aliyitemu n’oluvanyuma twafuna ebiteeso (comments) ku bbago okuva e Mengo
Akakiiko akabaga ssemateeka kaayiita mu biteeso bya Mengo era nekakyusa mu bbago okugattamu ku bimu ku biteese bye’Mengo.
Munajjukira era nti mu lukiiko lw’abakulembeze b’ebibiina by’Abaganda mu Bungerezza olwaliwo nga 30 July 2010, kyakiriganyizibwako nti Olukiiko luno lujja kulondebwa mu lukiiko lwa bonna olunasooka (First Annual General Meeting) nga 27 November 2010.
N’olwensonga eyo, kulw’akakiiko akabaga ssemateeka, nkwasizza ku bbaluwa eno nate, ebbago lya ssemateeka wamu ne ‘Terms of Reference. Osabibwa okuyita mu biwandiiko bino, obiwerezeeko ne buli gwekikwatako n’oluvanyuma owerezze ebirowoozo byo nga enanku z’omwezi 30/10/2010 tezinayitawo okusobola okuwaayo obudde okuyita mu birowoozo ebyo, okusalawo ebikyusibwa mu ssemateeka n’okukyusa ebbago.
Click also on the guidance documents below.
OLBB_Constitution_Draft 2_2010-07-24
Nze G W Kalanzi
Omuwandiisi
(Kulw’akikiko)
lug_Latn lug_Latn lug_Latn lug_Latn lug_Latn lug_Latn eng_Latn eng_Latn pol_Latn lug_Latn dyu_Latn